মাধ্যমিকে টুকলি রুখতে মধ্যশিক্ষা পর্ষদ কী ব্যবস্থা নিয়েছিল, তা পর্যাপ্ত ছিল কি না, এ সবই আপাতত অতীত। ঘটনা হল, মাধ্যমিকে রাজ্যের বিভিন্ন প্রান্ত থেকে টুকলির অভিযোগ এসেছে। কীভাবে এই টুকলি রোখা যেত?
চোখে আঙুল দিয়ে দেখিয়ে দিচ্ছে সিবিএসই। কমন মেডিক্যাল এন্ট্রান্স টেস্টে ‘‘মুন্নাভাই’’দের রুখতে ব্যবস্থা করা হচ্ছে ইলেকট্রিক টর্চের। লুকনো কোনও ব্লুটুথ ডিভাইস বা ইলেক্ট্রনিক গ্যাজেট থাকলে তা ধরা পড়ে যাবে। ব্যবস্থা করা হচ্ছে মোবাইল জ্যামার এবং মেটাল ডিটেক্টরের। এ ছ়াড়াও চটি বা চটি-প্রজাতির জুতো এবং হাফ স্লিভ শার্ট পরতে বলা হয়েছে।
এখানেই শেষ নয়। পরীক্ষার্থীদের শুধু অ্যাডমিট কার্ড, একটি পাসপোর্ট সাইজ ছবি, একটি পোস্টকার্ড সাইজ ছবি আনতে বলা হয়েছে। এমনকী কোনও পেনসিল বা পেনও আনা চলবে না। সব দেওয়া হবে পরীক্ষাকেন্দ্রে।
এমনটা কি মাধ্যমিকে সম্ভব নয়?